25279 



02018123112010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1812 


31 Δεκεμβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρε¬ 
σίας του Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 

ΠΕΥΚΗΣ». 1 

Τροποποίηση του Ο.Ε.Υ. Δήμου Κεκροπίας. 2 

Τροποποίηση ΟΕΥ του Α’ Δημοτικού Παιδικού Σταθ¬ 
μού Αγ. Θεοδώρων. 3 

Έγκρισή Οργανισμού Εσωτερικής Υπηρεσίας Πολιτι¬ 
στικού Οργανισμού Δήμου Αγίου Δημητρίου Αττι¬ 
κής. 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού κατηγορίας ΤΕ στη Τσουκάκη Αι¬ 
κατερίνη του Δαυίδ. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 8556/10.10.2001 απόφα¬ 
ση του Γ ενικού Γραμματέα Περιφέρειας Αττικής.. 6 

Διόρθωση σφάλματος στην 585/20.4.01 απόφαση του 
Γενικού Γ ραμματέα Περιφέρειας Κεντρικής Μακε¬ 
δονίας. 7 


ΑΠΟΦΑΣΕΙΣ 

Αριθ. 54110 (1) 

Τροποποίηση του Οργανισμού Εσωτερικής Υπηρεσίας 
του Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΕΥΚΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Εχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 159/2001 απόφαση του Δημοτικού Συμβουλίου του 
Δήμου Πεύκης με την οποία εκφράζει την σύμφωνη γνώμη 
του για την 34/2001 απόφαση του Διοικητικού Συμβουλίου 
του Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΕΥΚΗΣ». 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 16/2001 πρακτικό του, 
αποφασίζουμε: 


Εγκρίνουμε την 34/2001 απόφαση του Διοικητικού Συμ¬ 
βουλίου του Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΕΥ¬ 
ΚΗΣ» περί τροποποιήσεως του Οργανισμού Εσωτερικής 
Υπηρεσίας αυτού ως εξής: 

ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΕΥΚΗΣ 
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Αρθρο Ιο 

Η Υπηρεσία του Νομικού Προσώπου συνίσταται από τις 
πιο κάτω υπηρεσίες: 

Διεύθυνση της οποίας προΐσταται Διευθυντής/τρια 
υπάλληλος κλάδου ΤΕ2 Κοινωνικών Λειτουργών και ελ¬ 
λείψει αυτού, υπάλληλος κλάδου ΤΕ 16 ή ΠΕ Νηπιαγωγών. 

1) Τμήμα Διοικητικό του οποίου την ευθύνη έχει ο Διευ¬ 
θυντής ή, εφ' όσον ο αριθμός των υπαλλήλων είναι τέτοι¬ 
ος που να το δικαιολογεί, προΐσταται υπάλληλος κλάδου 
ΔΕΙ Διοικητικού. 

Το Τμήμα Διοικητικού διαιρείται σε δύο Γραφεία: 

α) Το Γραφείο Οικονομικού, το οποίο περιλαμβάνει τις 
οικονομικές, λογιστικές & διοικητικές υπηρεσίες και του 
οποίου μπορεί να προΐσταται υπάλληλος κλάδου ΔΕΙ Δι¬ 
οικητικού. 

β) Το Γ ραφείο Τεχνικού το οποίο περιλαμβάνει τις τεχνι¬ 
κές υπηρεσίες (διατροφής και καθαριότητας) και του 
οποίου μπορεί να προΐσταται υπάλληλος κλάδου ΔΕ32 
Μαγείρων. 

2) Τμήμα Παιδαγωγικό το οποίο περιλαμβάνει όλα τα 
τμήματα (τάξεις) βρεφών, προ-νηπίων και νηπίων και του 
οποίου προΐσταται υπάλληλος κλάδου ΤΕ16 ή ΠΕ Νηπια¬ 
γωγών. 

Το Τμήμα Παιδαγωγικού διαιρείται σε δύο γραφεία: 

α) Το Γ ραφείο Βρεφικού το οποίο περιλαμβάνει όλες τις 
τάξεις βρεφών και προπρονηπίων ηλικίας 2 - 3 ετών και 
του οποίου προΐσταται υπάλληλος κλάδου ΤΕ9 ή ΔΕ8 
αναλόγως των προσόντων, ικανοτήτων και προϋπηρε¬ 
σίας τους. 

β) Το Γ ραφείο Παιδικού το οποίο περιλαμβάνει τα τμή¬ 
ματα προνηπίων/νηπίων ηλικίας 3,5 - 5,5 ετών και του 
οποίου προΐσταται υπάλληλος κλάδου ΤΕ9 ή ΔΕ8 αναλό¬ 
γως των προσόντων, ικανοτήτων και προϋπηρεσίας τους. 

Αρθρο 2ο 

©ΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

Μία (1) θέση κλάδου ΤΕ2 Κοινωνικών Λειτουργών. 

Μία (1) θέση κλάδου ΤΕ16ή ΠΕ Νηπιαγωγών. 

Εξη (6) θέσεις κλάδου ΤΕ9 Βρεφονηπιοκόμων. 

Επτά (7) θέσεις κλάδου ΔΕ8 Βοηθών Βρεφοκόμων - Παι¬ 
δοκόμων. 

Μία (1) θέση κλάδου ΔΕΙ Διοικητικού. 

Μιά (1) θέση κλάδου ΔΕ32 Μαγείρων. 

Δύο (2) θέσεις κλάδου ΥΕ14 Βοηθών Μαγείρων. 

Δύο (2) θέσεις κλάδου ΥΕ 16 Καθαριστριών. 

ΘΕΣΕΙΣ ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ 
ΟΡΙΣΜΕΝΟΥ ΧΡΟΝΟΥ (ΕΚΤΑΚΤΟ) 

Οκτώ (8) θέσεις με σύμβαση εργασίας Ιδιωτικού Δικαί¬ 
ου ορισμένου χρόνου (έκτακτο προσωπικό). Η απασχό¬ 
ληση του πιο πάνω εποχιακού προσωπικού θα γίνεται 
σύμφωνα με τις διατάξεις του άρθρου 21 του Ν. 2190/94 
όπως θα ισχύει κάθε φορά με τις τροποποιήσεις του. 

Αρθρο 3ο 

Προσόντα - αρμοδιότητες - καθήκοντα. 

1) Διευθυντής/τρια του Σταθμού τοποθετείται πτυχιού- 
χος Κοινωνικός Λειτουργός, Ελληνικής ή ισότιμης σχολής 
εξωτερικού και όταν δεν υπάρχει, τοποθετείται πτυχιού- 
χος ανώτερης ή ανώτατης σχολής Νηπιαγωγών ή ισότι¬ 
μης του εξωτερικού, που θα έχει αποδεδειγμένη πενταε¬ 
τή ευδόκιμη προϋπηρεσία σε Παιδικούς Σταθμούς της 
Ελλάδος ή του εξωτερικού. 

Ο Διευθυντής ασκεί διοικητικό, εποπτικό και εκπαιδευτι¬ 
κό έργο. Είναι υπεύθυνος για την ομαλή λειτουργία καιτην 
μέγιστη αποδοτικότητα των Τμημάτων και Γραφείων του 
Σταθμού. Ελέγχει τους προϊσταμένους των Τμημάτων και 
των Γ ραφείων για την σωστή εποπτεία που ασκούν στον 
τομέα τους. Εποπτεύει όλο το προσωπικό, εκπαιδευτικό 
και μη, για την σωστή εκτέλεση των καθηκόντων του, έχει 
την εποπτεία για την κατάρτιση και τήρηση των εκπαιδευ¬ 
τικών προγραμμάτων, ημερησίων και ετησίων, για την ποι¬ 
οτική παρασκευή του φαγητού και την άριστη περιποίηση 
των παιδιών. Επιβλέπει την καθαριότητα σε καθημερινή 
βάση και καθ ολη την διάρκεια λειτουργίας του Σταθμού. 
Εχει την ευθύνη της κίνησης των οχημάτων που μεταφέ¬ 
ρουν τα παιδιά από και προς τον Σταθμό. 

Έχει την ευθύνη του υλικού του Σταθμού και της διάθε¬ 
σής του στο προσωπικό για την εκτέλεση των προγραμ¬ 
μάτων, εκτός αν αναθέσει σε άλλον αυτό το έργο. Φρο¬ 
ντίζει για την διοργάνωση προγραμματισμένων εκδηλώ¬ 
σεων του Σταθμού σε διάφορες ευκαιρίες (εθνικές 
επετείους, λήξη σχολικής χρονιάς κ.λ.π.) και συναντήσε¬ 
ων των γονέων με το εκπαιδευτικό προσωπικό. 

Έχει την ευθύνη των δημοσίων σχέσεωντου Σταθμού με 
φορείς, άλλους Σταθμούς κ.λ.π. Φροντίζει να είναι σε κα¬ 
λή κατάσταση και πάντα ενημερωμένα τα υπηρεσιακά βι¬ 
βλία του Σταθμού, τόσο αυτά που τηρεί ο ίδιος, όσο και αυ¬ 
τά για τα οποία ευθύνονται τα άλλα μέλη του προσωπικού. 

Καθορίζει τους υπεύθυνους για κάθε τομέα δραστηριό¬ 
τητας του Σταθμού και αναθέτει σε περίπτωση ανάγκης 
έκτακτα καθήκοντα στο προσωπικό, τα οποία όμως δεν 
θα είναι άσχετα με την θέση ή την προσωπικότητά τους. 
Καλύπτει τα έκτακτα κενά του προσωπικού με ανακατα¬ 
νομή των τομέων ευθύνης του καθενός. 

Συγκαλείτο εκπαιδευτικό ή και το υπόλοιπο προσωπικό 
σετακτές ή έκτακτες συνεδριάσεις κατά την κρίση του και 
εισηγείται θέματα ή αναθέτει σε άλλοντην εισήγηση. Πα- 
ρίσταται στις συνεδριάσεις του Δ.Σ. και εισηγείται θέμα¬ 
τα σχετικά με την λειτουργία του Σταθμού χωρίς δικαίω¬ 
μα ψήφου. 


Εφαρμόζει τον κανονισμό Διοίκησης και Λειτουργίας 
του Σταθμού, έχει την ευθύνη για την σωστή τήρηση των 
καρτελών παρουσίας του προσωπικού και έχει το δικαίω¬ 
μα να χορηγεί κατά την κρίση του άδεια απουσίας για 
εξαιρετικές περιπτώσεις μέχρι τέσσερις (4) ώρες τον μή¬ 
να σε κάθε υπάλληλο. 

Ο Διευθυντής ασκεί εκπαιδευτικό έργο τουλάχιστον 
οκτώ (8) ωρών εβδομαδιαίως. 

Οφείλει να συνεργάζεται αρμονικά με το προσωπικό, 
σεβόμενος την προσωπικότητα του καθενός κατά την 
ανάθεση των διαφόρων εργασιών και καθηκόντων και δεί¬ 
χνοντας πραγματικό ενδιαφέρον για την επίλυση των 
υπηρεσιακών και προσωπικών προβλημάτων τους. 

2) Νηπιαγωγός του Σταθμού τοποθετείται πτυχιούχος 
ανώτερης ή ανώτατης Δημόσιας σχολής Νηπιαγωγών ή 
ισότιμης του εξωτερικού. 

Είναι αποκλειστικά υπεύθυνη για την λειτουργία της τά¬ 
ξης της, υποδέχεται τα νήπια, φροντίζει για την εκτέλεση 
του προγράμματος, ημερησίου και ετησίου, όπως αυτό 
έχει καταρτισθεί σε συνεργασία με την Διεύθυνση, συ¬ 
νεργάζεται με τις οικογένειες των παιδιών για θέματα συ¬ 
μπεριφοράς, υγείας κ.λ.π. και έχει τακτές συναντήσεις 
μαζί τους τουλάχιστον δύο (2) φορές τον χρόνο. 

Φροντίζει να είναι ενημερωμένη για τις εξελίξεις της 
προσχολικής αγωγής και συμμετέχει όταν είναι δυνατόν 
σε εκπαιδευτικά σεμινάρια, συνέδρια κ.λ.π. 

Συμμετέχει ενεργά στις καθημερινές δραστηριότητες 
των παιδιών και τα βοηθά στην κοινωνικοποίησή τους, τα 
εκπαιδεύει στο να αυτοεξυπηρετούνται και φροντίζει για 
την εν γένει υγιεινή τους κατάσταση, συνεργαζόμενη τό¬ 
σο με τους γονείς όσο και με τον Παιδίατρο του Σταθμού. 

Συνεργάζεται με την Διεύθυνση για κάθε θέμα σχετικό 
με τα νήπια και τις οικογένειές τους, τηρεί βιβλίο παρου¬ 
σίας των νηπίων της τάξης της και ημερολόγιο εργασίας, 
όπου καταγράφει τις καθημερινές δραστηριότητες που 
πραγματοποιήθηκαν και πιθανές παρατηρήσεις της. 

Συμμετέχει υποχρεωτικά στις συναντήσεις με τους γο¬ 
νείς (ατομικές και ομαδικές) και στις συγκεντρώσεις του 
προσωπικού. 

Ακόμη, μέσα στο καθημερινό της ωράριο, θα συμμετέ¬ 
χει ως συνοδός του σχολικού στην μεταφορά των νηπίων 
από και προς τον Σταθμό, έχοντας την ευθύνη για την 
ασφαλή μετακίνηση των παιδιών και την παραλαβή ή πα¬ 
ράδοσή τους στους οικείους τους. 

Εάν προΐσταται του Παιδαγωγικού Τμήματος, έχει την 
ευθύνη για την καλή και εύρυθμη λειτουργία όλωντωντά- 
ξεων βρεφών, προνηπίων και νηπίων. Εποπτεύει το εκπαι¬ 
δευτικό προσωπικό για την σωστή εκτέλεση των καθηκό¬ 
ντων του και βοηθά και αναπληρώνει τον Διευθυντή σε 
όλα τα καθήκοντά του κατά την απουσία του. 

3) Βρεφονηπιοκόμος τοποθετείται πτυχιούχος Σχολής 
ΒρεφονηπιοκομίαςΤΕΙ ή άλλης ισότιμης του εξωτερικού. 

Οι αρμοδιότητες και τα καθήκοντά της είναι τα ίδια με 
αυτά της Νηπιαγωγού και αν είναι υπεύθυνη τάξης βρε¬ 
φών φροντίζει και για την καθαριότητα και διατροφή των 
παιδιών του τμήματός της. 

Εάν προΐσταται Γραφείου Βρεφικού ή Παιδικού, έχει 
την ευθύνη για την σωστή και εύρυθμη λειτουργία τωντά- 
ξεωνπου αποτελούντο Γ ραφείο της δικαιοδοσίας της και 
για την σωστή εκτέλεση των καθηκόντων των υπαλλήλων 
που υπηρετούν σε αυτές. 

4) Βοηθός Βρεφοκόμος-Παιδοκόμος τοποθετείται πτυ¬ 
χιούχος σχολής διετούς ή τριετούς μεταλυκειακής φοιτή- 
σεως ή Τεχνικού Λυκείου. 

Οι αρμοδιότητες και τα καθήκοντά της είναι ίδια με αυ¬ 
τά της Βρεφονηπιοκόμου. 

Εάν προΐσταται Γραφείου, έχει τα ίδια καθήκοντα και 
υποχρεώσεις με την Βρεφονηπιοκόμο στον ίδιο τομέα. 

5) Διαχειριστής τοποθετείται πτυχιούχος μέσης οικονο¬ 
μικής σχολής ή απόφοιτος Λυκείου με αποδεδειγμένη 
εμπειρία. 

Διεξάγει όλη την οικονομική και διοικητική εργασία του 
Νομικού Προσώπου. Τηρείτο Πρωτόκολλο του Σταθμού, 
φροντίζει για την είσπραξη των διδάκτρων και αποδίδει τα 
έσοδα στην αρμόδια υπηρεσία του Δήμου, τηρεί τα ανά¬ 
λογα βιβλία, φροντίζει την αλληλογραφία του Σταθμού, 
την μισθοδοσία του προσωπικού, τις αγορές και προμή¬ 
θειες του Σταθμού, τις πληρωμές των σχετικών τιμολο¬ 
γίων μέσω της αρμόδιας υπηρεσίας του Δήμου και κα¬ 
ταρτίζει τον Προϋπολογισμό και Απολογισμό κάθε οικο¬ 
νομικού έτους. 

6) Μάγειρας τοποθετείται κατά προτίμηση κάτοχος 
πτυχίου τεχνικής-επαγγελματικής σχολής δευτεροβάθ¬ 
μιας εκπαίδευσης ή ισότιμης του εσωτερικού ή εξωτερι¬ 
κού ή έχοντας αντίστοιχη αποδεδειγμένη εμπειρία. 

Εχει την ευθύνη για την υγιεινή και σωστή παρασκευή 
του φαγητού, τηρείτο συγκεκριμένο διαιτολόγιο, όπως 
έχει καταρτισθεί σε συνεργασία με τον Διευθυντή και τον 
παιδίατρο, παραλαμβάνει τα τρόφιμα και φροντίζει να εί¬ 
ναι σωστά ως προς την ποιότητα και την ποσότητα. Εχει 
την ευθύνη των μηχανημάτων και σκευών του μαγειρείου 
και φροντίζει για την καθαριότητα και την συντήρησή 
τους. Φροντίζει για την έγκαιρη και σωστή διανομή του 
φαγητού στα νήπια και αν είναι απαραίτητο συμμετέχει 
στο σερβίρισμα και στην αποκατάσταση των τάξεων μετά 
το φαγητό. 

Ακόμη έχει την ευθύνη για την αποκατάσταση της καθα¬ 
ριότητας στην κουζίνα μετά το τέλος των καθημερινών 
εργασιών σε αυτήν. 

Ως υπεύθυνος του Γραφείου Τεχνικού έχει την ευθύνη 
για την σωστή εκτέλεση των καθηκόντων όλων των υπαλ¬ 
λήλων αυτού (βοηθών μαγείρων και καθαριστριών) και 
καθορίζει τους τομείς δραστηριότητας του καθενός ανά¬ 
λογα με τις ανάγκες της κάθε ημέρας. 

7) Βοηθός Μαγείρου-Τραπεζοκόμος τοποθετείται κατά 
προτίμηση έχοντας προηγούμενη εμπειρία. 

Βοηθά τον Μάγειρο σε όλες τις εργασίες του μαγειρεί¬ 
ου και του σερβιρίσματος καθώς και στην αποκατάσταση 
τωντάξεων μετά το φαγητό, σύμφωνα με τις οδηγίες του. 

8) Η καθαρίστρια φροντίζει για την καθαριότητα του 
Σταθμού και του περιβάλλοντος χώρου καθ'όλη την διάρ¬ 
κεια της λειτουργίας του, σύμφωνα με τις υποδείξεις του 
προϊσταμένου ή του Διευθυντού και συμμετέχει στις ερ¬ 
γασίες της κουζίνας. 

Αρθρο 4ο 

Υποχρεώσεις όλου του προσωπικού 

Το προσωπικό οφείλει να τηρεί το καθημερινό ωράριο, 
να εκτελεί με ζήλο τις υπηρεσίες που του ανατίθενται και 
να βοηθά την Διεύθυνση στο έργο της. Προτείνει στην Δι¬ 
εύθυνση οτιδήποτε θεωρεί χρήσιμο και ωφέλιμο για την 
προαγωγή του έργου του Σταθμού. Συνεργάζεται μεταξύ 
του και αποφεύγει με επιμέλεια κάθε πράξη που πιθανόν 
θα έχει δυσάρεστες επιπτώσεις στις μεταξύ τους σχέ¬ 
σεις, στην ομαλή λειτουργία του Σταθμού και στην εικόνα 
του στον έξω κόσμο. Φροντίζει για την δημιουργία κλίμα¬ 
τος αρμονικής συνεργασίας με τους γονείς και αποφεύ¬ 


γει να προβαίνει σε ανακοινώσεις προς τους πολίτες για 
Διοικητικά θέματα του Σταθμού, αν δεν έχει εξουσιοδό¬ 
τηση από την Διεύθυνση. Γενικά το προσωπικό οφείλει να 
βοηθά στην κοινή προσπάθεια, να αποβλέπει στην ομαλή 
ψυχοκινητική ανάπτυξη των παιδιών, που είναι και ο τελι¬ 
κός σκοπός του Σταθμού. 

Αρθρο 5ο 
Γ ενικές διατάξεις 

Τα τυπικά προσόντα, οι περιορισμοί, η αστική ευθύνη, 
τα δικαιώματα, οι άδειες, οι μεταβολές στην υπηρεσιακή 
κατάσταση, οι ηθικές αμοιβές, τα πειθαρχικά αδικήματα, 
οι ποινές, η λύση της υπαλληλικής σχέσης, τα νησήλεια 
και οτιδήποτε άλλο θέμα αναγόμενο στην υπηρεσιακή κα¬ 
τάσταση των υπαλλήλων διέπονται από τις διατάξεις των 
Ν. 1188/81, 1586/86 και του Π.Δ. 37α/87. 

Ο χρόνος εργασίας καθορίζεται ανάλογα με τις ειδικές 
και εποχιακές ανάγκες του Σταθμού με απόφαση του Δι¬ 
οικητικού Συμβουλίου που, μέσα στα πλαίσια που ορίζουν 
οι εκάστοτε ισχύουσες διατάξεις, έχει το δικαίωμα να κα¬ 
θορίζει το ωράριο εργασίας του προσωπικού και τις πε¬ 
ριόδους που θα κλείσει ο Σταθμός κατά την διάρκεια των 
εορτών και του καλοκαιριού και ακόμη να καθορίζει απα¬ 
σχόληση του προσωπικού σε εθνικές επετείους, εκδηλώ¬ 
σεις του Σταθμού και για συνεργασία με τους γονείς των 
νηπίων. 

ΑΚΡΟΤΕΛΕΥΤΙΑ ΔΙΑΤΑΞΗ 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Νομικού 
Προσώπου ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΠΕΥΚΗΣ άλ¬ 
λη από αυτή που έχει προϋπολογισθεί στον εγκριθέντα 
Προϋπολογισμό εξόδων του τρέχοντος οικονομικού 
έτους 2001 για αποδοχές τακτικού (73.000.000 δρχ.) και 
έκτακτου προσωπικού (15.000.000 δρχ.).. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Νοεμβρίου 2001 

Ο Γ ενικός Γ ραμματέας της Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 24457 (2) 

Τροποποίηση του Ο.Ε.Υ. Δήμου Κεκροπίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 8, παρ. 5, του Ν. 2307/95. 

2. Τις διατάξεις του άρθρου 18, παρ. 2, του Ν. 2539/97 
περί «Κατάρτισης του Ο.Ε.Υ. των νέων Ο.Τ.Α.». 

3. Την αριθ. 47/1999, απόφαση του Δημοτικού Συμβου¬ 
λίου, Δήμου Κεκροπίας περί «Ψήφισης του Ο.Ε.Υ. του Δή¬ 
μου Αμφιλοχίας», η οποία εγκρίθηκε με την αριθ. 
4569/14.4.1999, Απόφαση του Γενικού Γραμματέα της 
Περιφέρειας Δυτικής Ελλάδας και δημοσιεύτηκε στο 
Φ.Ε.Κ. 757/19.5.1999/Τεύχος Β'. 

4. Την αριθ. 129/2001, απόφαση του Δημοτικού Συμ¬ 
βουλίου, Δήμου Κεκροπίας περί «Τροποποίησης του 
ισχύοντος Ο.Ε.Υ. του Δήμου Κεκροπίας, ως προς το άρ¬ 
θρο 11 αυτού σχετικού με τις «Τακτικές Οργανικές θέσεις 
με Σχέση Εργασίας Δημοσίου Δικαίου». 

5. Την αριθ. 72/2001, απόφαση του Υπηρεσιακού Συμ¬ 
βουλίου Ο.Τ.Α. Ν. Αιτωλ/νιας. 

6. Την αρ. 241 Γ.Γ./98 (ΦΕΚ 939/Β/98) απόφαση του 
Γ.Γ.Π.Δ.Ε. για την εκχώρηση αρμοδιοτήτων, αποφασί¬ 
ζουμε: 

1. Επικυρώνουμε την αριθ. 129/2000, απόφαση του Δη¬ 
μοτικού Συμβουλίου, Δήμου Κεκροπίας, που αφορά την 
τροποποίηση του ισχύοντος Ο.Ε.Υ. του Δήμου Κεκρο¬ 
πίας, ως εξής: 

- Καταργεί μια θέση Υπαλλήλου της Κατηγορίας Δευτε¬ 
ροβάθμιας Εκπαίδευσης του Κλάδου ΔΕ 1 ώστε από πέ¬ 
ντε (5) να γίνουν τέσσερις (4). 

- Δημιουργεί μια (επί πλέον της υπαρχούσης) θέσης 
Υπαλλήλου Κατηγορίας Πανεπιστημιακής Εκπαίδευσης, 
Κλάδου ΠΕ 1 Διοικητικού - Οικονομολόγου. 

2. Κατάτα λοιπά ισχύει η πρότερη Απόφαση του Γενικού 
Γραμματέα Περιφέρειας Δυτικής Ελλάδας με αριθ. 
4569/14.4.1999, ως έχει. 

3. Από τις διατάξεις της παρούσας Απόφασης δεν προ- 
καλείται δαπάνη σε βάροςτου Κρατικού Προϋπολογισμού, 
παρά μόνον σε βάρος του προϋπολογισμού του Δήμου Κε¬ 
κροπίας, το ύψος της οποία δεν έχει προσδιορισθεί. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Ι.Π. Μεσολογγίου, 5 Δεκεμβρίου 2001 

Με εντολή Γεν. Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-Φ- 

Αριθ. 22347 (3) 

Τροποποίηση ΟΕΥ του Α’ Δημοτικού Παιδικού Σταθμού 
Αγ. Θεοδώρων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τιςδιατάξειςτου άρθρου 12,του Ν. 1188/81 «Περίκυ- 
ρώσεωςτου κώδικα περί κατάστασης προσωπικού ΟΤΑ», 
όπως αυτές αντικαταστάθηκαν από εκείνες του άρθρου 
8, παρ. 5, του Ν. 2307/95. 

2. Τις διατάξεις του Ν. 2539/97. 

3. Του ΟΕΥ του Α'Δημοτικού Παιδικού Σταθμού Αγ. Θε¬ 
οδώρων που εγκρίθηκε μετηναριθμ. 12364/19.8.99 από¬ 
φασή μας και δημοσιεύθηκε στο ΦΕΚ 1678/27.8.99. 

4. Την αριθμ. 8/103/01 απόφαση του Δημοτικού Συμ¬ 
βουλίου Αγίων Θεοδώρων περί έγκρισης της τροποποίη¬ 
σης του ΟΕΥ του παραπάνω Παιδικού Σταθμού. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5, του Ν. 1188/81, όπως αντικ/κε με 
το άρθρο 8, παρ. 4, Ν. 2307/95, που διατυπώθηκε στην 
αριθμ. 8/2/20.11.2001 απόφαση αυτού. 

6. Τις διατάξεις του άρθρου 27, του Ν. 2081/92 με τις 
οποίες προτάθηκε νέο άρθρο στο Ν. 1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

7. Την αριθμ. 8832/31.12.97 απόφαση του Γενικού 
Γ ραμματέα Περιφέρειας Πελ/σου περί ανάθεσης αρμο¬ 
διοτήτων και ασκήσεως αυτών κατ’ εντολή του (ΦΕΚ 
551/98, τ.Β'), αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Α' Δημοτικού Παιδικού Σταθμού Αγίων Θεοδώρων ως 
εξής: 


Άρθρο 4, παραγρ. Α' 

ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

Μια (1) θέση κλάδου ΔΕ Βρεφοκόμων. 

Άρθρο 5, παραγρ. Β’ 

ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ - ΒΡΕΦΟΚΟΜΩΝ 

Κατά τα λοιπά ισχύει ως έχει η αριθμ. 12364/19.8.99 
προηγούμενη απόφαση μας, η οποία δημοσιεύθηκε στο 
ΦΕΚ 1678/27.8.99. Από τις διατάξεις της παρούσας από¬ 
φασης προκαλείται δαπάνη σε βάρος του προϋπολο¬ 
γισμού του Νομικού Προσώπου το ύψος της οποίας δεν 
μπορεί να προβλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 19 Δεκεμβρίου 2001 

Με εντολή Γ εν. Γ ραμματέα Περιφέρειας 
Ο Διευθυντής κ.α.α. 

ΚΩΝ/ΝΟΣ ΑΘΑΝΑΣΟΠΟΥΛΟΣ 

-Φ- 

Αριθ. 398 (4) 

Έγκρισή Οργανισμού Εσωτερικής Υπηρεσίας Πολιτιστι¬ 
κού Οργανισμού Δήμου Αγίου Δημητρίου Αττικής. 

ΤΟ Δ.Σ. ΤΟΥ ΠΟΛΙΤΙΣΤΙΚΟΥ 
ΟΡΓΑΝΙΣΜΟΥ ΔΗΜΟΥ ΑΓΙΟΥ ΔΗΜΗΤΡΙΟΥ 
(Απόφαση 41, Συνεδρίαση 16.7.2001) 

Έχοντας υπόψη: 

Τις διατάξειςτου άρθρου 12 του Ν. 1188/81 όπως τρο¬ 
ποποιήθηκαν με το άρθρο 8 του Ν. 2307/95, τις διατάξεις 
του άρθρου 34 του Ν. 2190/94 του Π.Δ. 22/1190 και Π.Δ. 
50/2001, αποφασίζουμε: 

Εγκρίνουμε τον ΟΕΥ του Πολιτιστικού Οργανισμού Δή¬ 
μου Αγίου Δημητρίου, που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΠΟΛΙΤΙΣΤΙΚΟΥ ΟΡΓΑΝΙΣΜΟΥ 

ΔΗΜΟΥ ΑΓΙΟΥ ΔΗΜΗΤΡΙΟΥ 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Πολιτιστικού Οργανισμού συγκροτού¬ 
νται σε ένα τμήμα Πολιτιστικού Οργανισμού ως κατωτέρω: 

1. ΤΜΗΜΑ ΠΟΛΙΤΙΣΤΙΚΟΥ ΟΡΓΑΝΙΣΜΟΥ. 

Το ανωτέρω Τμήμα αποτελείται από τα κατωτέρω μη 
αυτοτελή γραφεία ως οργανικές μονάδες 

Α) Γ ραφείο Διοικητικό- Οικονομικό. 

Β) Γ ραφείο Υποστήριξης και Πολιτιστικών δραστηριο¬ 
τήτων με τους κατωτέρω τομείς: 

1. Τομέας διοργάνωσης και συντονισμού Πολιτιστικών 
δραστηριοτήτων. 

2. Τομέας Δημοτικής Βιβλιοθήκης -Πινακοθήκης. 

3. Τομέας Λαϊκής Τέχνης - Παράδοσης. 

4. Τομέας Χορού. 

5. Τομέας θεάτρου. 

6. Τομέας Μουσικών δραστηριοτήτων και Επιμόρφωσης. 

7. Τομέας Κινηματογράφου κ.λ.π. εικαστικών τεχνών. 

Άρθρο 2 

Οι αρμοδιότητες του ανωτέρω τμήματος των μη ανε¬ 
ξαρτήτων γραφείων έχουν ως εξής: 

1. ΤΜΗΜΑ ΠΟΛΙΤΙΣΤΙΚΟΥ ΟΡΓΑΝΙΣΜΟΥ. 

Ο Προϊστάμενος του Τμήματος έχει την ευθύνη για την 
καλή λειτουργία των υπηρεσιών του Πολιτιστικού Οργα¬ 
νισμού. Συντονίζει και κατευθύνει τον κύκλο των έργα- 

σιώντους σύμφωνα με τις οδηγίες του Προέδρουτου Πο¬ 
λιτιστικού Οργανισμού, και τις αποφάσεις του Διοικητι¬ 
κού Συμβούλου αυτού. 

Μέχρι τη στελέχωση του τμήματος με προσωπικό ασκεί 
τις αρμοδιότητες του προϊσταμένου του γραφείου Διοι¬ 
κητικού - Οικονομικού και επιμελείται για τον συντονισμό 
των αρμοδιοτήτων του γραφείου Υποστήριξης και Πολιτι¬ 
στικών δραστηριοτήτων. 

Τον Προϊστάμενο όπου απουσιάζει ή κωλύεται τον ανα¬ 
πληρώνει στα καθήκοντα του άλλος μόνιμος υπάλληλος 
που ορίζεται με απόφαση του Προέδρου του Πολιτιστι¬ 
κού Οργανισμού. 

Α. ΓΡΑΦΕΙΟ ΔΙΟΙΚΗΤΙΚΟ - ΟΙΚΟΝΟΜΙΚΟ. 

1. Φροντίζει για την τήρηση της ισχύουσας κάθε φορά 
νομοθεσίας σχετικά με τους υπαλλήλους και τη λειτουρ¬ 
γία του Νομικού Προσώπου. 

2. Εισηγείται στον Πρόεδρο του νομικού Προσώπου κά¬ 
θε τι που έχει σχέση με την λειτουργία του Νομικού Προ¬ 
σώπου και ενεργεί την σχετική αλληλογραφία. 

3. Επιμελείται για την παραλαβή - πρωτοκόλληση των ει¬ 
σερχομένων και εξερχόμενων εγγράφων και διεκπεραιώ- 
νει την εισερχόμενη και εξερχόμενη αλληλογραφία του 
Νομικού Προσώπου. 

4. Φροντίζει για την κατάρτιση της ημερήσιας διάταξης 
των Συνεδριάσεων του Διοικητικού Συμβουλίου από τον 
Πρόεδρο του Δ.Σ., για την κοινοποίηση αυτής στα Μέλη 
του Διοικητικού Συμβουλίου, τηρείτο πρακτικά των Συνε¬ 
δριάσεων του Δ.Σ. και επιμελείται της έκδοσης των σχετι¬ 
κών αποφάσεων την έγκριση τους από την αρμόδια Διοι¬ 
κητική αρχή και την προώθηση τους για εκτέλεση από 
τους υπευθύνους του τμήματος. 

5. Τηρεί τα μητρώα και τους ατομικούς Υπηρεσιακούς 
Φακέλους του προσωπικού, φροντίζει για την συνεχή ενη¬ 
μέρωση τους και επιμελείται όλων των διαδικασιών πρό¬ 
σληψης, τοποθέτησης πειθαρχικών υποθέσεων, αδειών, 
μισθοδοσίας, ασφάλισης κ.λ.π. 

6. Επιμελείται την σύνταξη σχεδίου προϋπολογισμού 
και διαβιβάζει τούτο μέσω του Προέδρου του Διοικητικού 
Συμβουλίου στο Διοικητικό Συμβούλιο για έγκριση. 

7. Παρακολουθεί την πορεία εκτέλεσης του Προϋπολο¬ 
γισμού Εσόδων -Εξόδων, εισηγείται στο Διοικητικό Συμ¬ 
βούλιο την αναμόρφωση αυτού με την εγγραφή νέων 
Εσόδων την χορήγηση συμπληρωματικών πιστώσεων και 
παρέχει στο Διοικητικό Συμβούλιο κάθε Οικονομικό στοι¬ 
χείο το οποίο ήθελε ζητηθεί κατά την πορεία υλοποίησης 
του προϋπολογισμού. 

8. Επιμελείται α) για την είσπραξη εσόδων του Νομικού 
Προσώπου μέσω της Ταμειακής Υπηρεσίας του Δήμου 
και β) για την εκκαθάριση και εντολή πληρωμής κάθε δα¬ 
πάνης του Νομικού προσώπου με την έκδοση των σχετι¬ 
κών ενταλμάτων πληρωμής στο όνομα των δικαιούχων, 
την καταχώριση αυτών στα προβλεπόμενα από τον Νόμο 
βιβλία και μετά την υπογραφή από τον Πρόεδρο την δια¬ 
βίβαση αυτών στην ταμειακή Υπηρεσία του Δήμου για 
εξόφληση. 

9. Μελετά και σχεδιάζει κάθε τι που ανατίθεται από την 
Διοίκηση του Νομικού Προσώπου σχετικά με τις δημοσι¬ 
εύσεις για τους διαγωνισμούς (πρόχειρους, δημοπρα¬ 
σίες κ.λ.π.) για κάθε είδος προμήθειας, εργασιών, ανάθε¬ 
σης και παρακολουθεί την τήρηση των όρων των συμβά¬ 
σεων. 

10. Φροντίζει για την έγκριση των απολογισμών από το 


Δ.Σ. και τηρεί το ετήσιο αρχείο απολογισμών σύμφωνα με 
τους απολογιστικούς πίνακες που αποστέλλει η Ταμειακή 
Υπηρεσία του Δήμου. 

11. Είναι αρμόδιο για την συγκέντρωση της πόσης (ρύ¬ 
σεως τίτλων της ακίνητης περιουσίας του Νομικού Προ¬ 
σώπου, τηντήρηση ειδικού φακέλου για κάθε ακίνητο και 
επιμελείται με την Συνεργασία του Προέδρου του Διοικη¬ 
τικού Συμβουλίου και της Νομικής Υπηρεσίας του Δήμου 
για την περιφρούρηση των συμφερόντων του Νομικού 
Προσώπου. 

Β. ΓΡΑΦΕΙΟ ΥΠΟΣΤΗΡΙΞΗΣ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ. 

Οι αρμοδιότητες κατά τομέα δραστηριότητας της ανω¬ 
τέρω οργανικής μονάδας έχουν ως κατωτέρω: 

Βα. Τομέας διοργάνωσης και συντονισμού 
Πολιτιστικών δραστηριοτήτων. 

1. Φροντίζει για την υλοποίηση των αποφάσεων του Δι¬ 
οικητικού Συμβουλίου για την διοργάνωση μουσικών Εκ¬ 
δηλώσεων σε συνεργασία με Καλλιτέχνες από το Εσωτε¬ 
ρικό ή Εξωτερικό και επιμελείται για την δυνατόν καλύτε¬ 
ρη παρουσίαση των εκδηλώσεων αυτών. 

2. Φροντίζει και επιμελείται για την Διοικητική στήριξη 
της έρευνας και της προώθησης δημοσίων συζητήσεων 
των προβλημάτων των κατοχών του Δήμου που αποφασί¬ 
ζει το Διοικητικό Συμβούλιο. 

3. Φροντίζει για την διοργάνωση εκδηλώσεων για την 
διατήρηση εθίμων και παραδόσεωντης πατρίδας μας π.χ. 
Καρναβάλι και υποβοήθηση αντίστοιχων εκδηλώσεων 
τωντοπικών Συλλόγωντου Δήμου μετά από απόφαση του 
Διοικητικού Συμβουλίου του Νομικού Προσώπου. 

Ββ. Τομέας Δημοτικής Βιβλιοθήκης - Πινακοθήκης. 

1. Φροντίζει για την καλή λειτουργία της Βιβλιοθήκης 
για την ανάγνωση βιβλίων στο χώρο αυτής ή τον δανεισμό 
αυτών που έχει και την ευθύνη για την επιστροφή των βι¬ 
βλίων, την ενημέρωση της ηλεκτρονικής βιβλιοθήκης και 
την επιμέλεια αυτής από το αναγνωστικό κοινό. 

2. Παρέχει τις απαραίτητες πληροφορίες στον αναγνώ¬ 
στη για την προσέγγιση του στο αντικείμενο που τον εν¬ 
διαφέρει. 

3. Υποχρεούται στην τήρηση αρχείου Βιβλίων, την ταξι¬ 
νόμηση αυτών σε χειρόγραφη και ηλεκτρονική μορφή. 

4. Τηρεί καρτέλες αναγνώσεων και στο τέλος του έτους 
ανακοινώνει στο Διοικητικό Συμβούλιο Στατιστικά στοιχεία. 

5. Φροντίζει για την έκδοση ενημερωτικών φυλλαδίων ή 
περιοδικών με την συνεργασία των Σχολικών Κοινοτήτων 
και της νεολαίας της πόλης μας. Το περιεχόμενο και η 
σκοπιμότητα των εκδόσεων θα καθορίζονται από το Διοι¬ 
κητικό Συμβούλιο. 

6. Φροντίζει για την απόκτηση εικαστικώνπεριουσιακών 
στοιχείων του Δήμου με αγορά ή δωρεές και την κατα¬ 
γραφή αυτών σε ειδικό Μητρώο. 

7. Φροντίζει για την προβολή και προώθηση στο ανα¬ 
γνωστικό κοινό του εικαστικού βιβλίου, έρευνα για κάθε 
νέα σχετική έκδοση και προτείνει τον εμπλουτισμό της Βι¬ 
βλιοθήκης. 

8. Αναλαμβάνει την οικονομική στήριξη και προβολή εκ¬ 
δόσεων βιβλίων από δημότες της πόλης μας ή Νομικά 
Πρόσωπα ή φορείς της χώρας μας. 

Βγ. Τομέας Λαϊκής Τέχνης και Παράδοσης. 

1. Φροντίζει για την προβολή της Λαϊκής παράδοσης 
που αποφασίζει το Διοικητικό Συμβούλιο. 

2. Φροντίζει για την δημιουργία χώρου Λαϊκής Τέχνης 
στο Δήμο είτε με την αγορά ειδών από το Νομικό Πρόσω¬ 
πο είτε από προσφορές των τοπικών Συλλόγων του Δή¬ 
μου είτε προσφορών κατοίκων και Δημοτών με στόχο την 
προβολή της Λαϊκής Τέχνης από όλες τις περιοχές της 
πατρίδος μας. 

3. Φροντίζει για την απόκτηση Λαογραφικών αντικειμέ¬ 
νων, έχει την ευθύνη για την επιστημονική τεκμηρίωση 
των αντικειμένων που εισέρχονται στο χώρο και είναι 
υπεύθυνος για την ορθή συντήρηση τους. 

Βδ.Τομέας Χορού. 

1. Φροντίζει για την δημιουργία τμημάτων διδασκαλίας 
κλασσικού μπαλλέτου, συγχρόνου - μοντέρνου χορού και 
την διοργάνωση Εκδηλώσεων παρουσίασης των χορών 
αυτών. 

2. Φροντίζει για την δη μιου ργία τμη μάτων Δημοτικών Λαϊ¬ 
κών Χορών, την διδασκαλία των χορών αυτών και την διορ¬ 
γάνωση εκδηλώσεων παρουσίασης των χορών αυτών. 

3. Φροντίζει για την προβολή και την διάδοση των χορών 
αυτών και ανταλλάσσει εκδηλώσεις με αντίστοιχους φο¬ 
ρείς άλλωνΔήμωντης χώρας μας, με αδελφοποιημένους 
με το Δήμο μας, Δήμους, και με φορείς τόσο των χωρών 
της Ευρώπης και λοιπών χωρών. 

Βε. Τομέας θεάτρου. 

1. Φροντίζει για την δημιουργία τμήματος διδασκαλίας 
της θεατρικής Τέχνης και την διοργάνωση εκδηλώσεων 
παρουσίασης έργωντου τμήματος αυτού. 

2. Φροντίζει για την παρουσίαση θεατρικών έργων από 
θιάσους της χώρας μας και προβολή αυτών. 

3. Φροντίζει για την υποβοήθηση παρουσίασης θεατρι¬ 
κών έργων από Τοπικούς Συλλόγους του Δήμου μας σε 
συνεργασία με το Διοικητικό Συμβούλιο του Νομικού 
Προσώπου με στόχο την προβολή της θεατρικής Τέχνης. 

Βστ. Τομέας Μουσικών δραστηριοτήτων 
και Επιμόρφωσης. 

1. Φροντίζει για την δημιουργία Δημοτικών Ωδείων, την 
διδασκαλία μουσικών Οργάνων και την διοργάνωση εκ¬ 
δηλώσεων παρουσίασης του έργου αυτού. 

2. Φροντίζει για την δημιουργία Δημοτικής Φιλαρμονι¬ 
κής,την διδασκαλία μουσικών Οργάνων και την πλαισίω¬ 
ση αυτής σε διάφορες εκδηλώσεις του Δήμου. 

3. Φροντίζει για την δημιουργία Δημοτικής Χορωδίας με 
στόχο την οργάνωση Συναυλιών. 

4. Φροντίζει για την προβολή των Μουσικών δραστη¬ 
ριοτήτων και επιμόρφωσης του τομέα του Πολιτιστικού 
Οργανισμού και συνεργάζεται μετά από απόφαση του Δι¬ 
οικητικού Συμβουλίου με αντίστοιχους φορείς άλλων Δή¬ 
μων της Χώρας. 

Βζ. Τομέας Κινηματογράφου κ.λ.π. Εικαστικών Τεχνών. 

1. Φροντίζει για την προβολή κινηματογραφικών Ται¬ 
νιών με καλλιτεχνικό ή Επιστημονικό ενδιαφέρον. 

2. Φροντίζει για την διοργάνωση εκθέσεων ζωγραφι¬ 
κής,χαρακτικής, γλυπτικής, φωτογραφίας κ.λ.π. σε συ¬ 
νεργασία με Καλλιτέχνες από το Εσωτερικό ή Εξωτερικό 
και φροντίζει για την καλύτερη παρουσίαση αυτών. 

3. Φροντίζει γιατην δημιουργία Εργαστηρίων Ζωγραφι¬ 
κής, Αγιογραφίας εκμάθηση της τέχνης της φωτογρα¬ 
φίας, γλυπτικής, χαρακτικής κ.λ.π. 

Άρθρο 3 

Ο Πολιτιστικός Οργανισμός του Δήμου στελεχώνεται 


από το κατωτέρω μόνιμο και Ιδιωτικού Δικαίου Προσωπικό: 

Α’ΜΟΝΙΜΟ ΠΡΟΣΩΠΙΚΟ. 

1. Μία -1- θέση κλάδου ΠΕΙ με βαθμό Δ-Α. 

2. Τρεις -3- θέσεις κλάδου ΔΕΙ με βαθμό Δ-Α. 

3. Μία -1 - θέση κλάδου ΥΕ βιβλιοθηκονόμων με βαθμό Δ-Α. 

Για την κάλυψη των θέσεων του μόνιμου προσωπικού 

απαιτείται η γνώση χρήσης Η/Υ. 

4. Τρεις -3- θέσεις κλάδου ΥΕ16 εργατών με βαθμό Ε-Β 
από τις οποίες μία -1 - θέση εργάτη φύλακα και δύο -2- θέ¬ 
σεις εργατών γενικών καθηκόντων. 

Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1. Μια-1-θέση Βιβλιοθηκονόμων Τ.Ε. η οποία κενούμε- 
νη καταργείται. 

2. Μία -1-θέση κλάδου εργατών η οποία κενούμενη με 
οποιαδήποτε τρόπο μετατρέπεται σε 1 θέση κλάδου 
ΥΕ 16 εργατών γενικών καθηκόντων με βαθμό Ε-Β. 

Γ. ΕΠΟΧΙΑΚΟ ΠΡΟΣΩΠΙΚΟ. 

1. Δέκα -10 - θέσεις διαφόρων ειδικοτήτων που ο αριθ¬ 
μός και η ειδικότητα των προσλαμβανομένων κάθε φορά 
ατόμων θα καθορίζεται με απόφαση του Διοικητικού Συμ¬ 
βουλίου. 

2. Γιατην κάλυψη των αναγκών των τομέων του γραφεί¬ 
ου υποστήριξης των Πολιτιστικών δραστηριοτήτων θα 
προσλαμβάνεται προσωπικό με Σύμβασης Μίσθωσης 
Έργου ή ανάθεση εργασιών που ο αριθμός των ατόμων 
και η ειδικότητα αυτών θα ορίζεται κάθε φορά με απόφα¬ 
ση του Διοικητικού Συμβουλίου. 

Άρθρο 4 

Ο Προϊστάμενος του τμήματος επιλέγεται από τους 
κλάδους ΠΕΙ με βαθμό Α’και εν ελλείψει με βαθμό Β’εν ελ¬ 
λείψει του κλάδου ΠΕΙ επιλέγεται από τον κλάδο ΔΕΙ με 
βαθμό Α 1 και εν ελλείψει με βαθμό Β’. 

Άρθρο 5 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Πολιτιστικού 
Οργανισμού έτους 2001 στο ποσό των 201.770.000 δρχ. 
περίπου για δετά επόμενα έτη στο ποσό των 220.000.000. 
δρχ. περίπου. 

ΚΑΤΑΣΤΑΣΗ ΥΦΙΣΤΑΜΕΝΩΝ ΚΑΙ ΝΕΩΝ 
ΟΡΓΑΝΙΚΩΝ ΘΕΣΕΩΝ ΜΟΝΙΜΟΥ ΠΡΟΣΩΠΙΚΟΥ. 


Α/Α 

ΚΛΑΔΟΣ ΥΦΙΣΤΑΜΕΝΕΣ 

ΘΕΣΕΙΣ 

ΚΕΝΕΣ 

ΘΕΣΕΙΣ 

ΝΕΕΣ 

ΘΕΣΕΙΣ 

ΣΥΝΟΛΟ 

ΘΕΣΕΩΝ 

1 . 

ΠΕΙ Διοικητικών 

(0) 

(0) 

(1) 

(1) 

2. 

ΔΕΙ Διοικητικών 

(1) 

(1) 

(2) 

(3) 

3. 

ΤΕ Βιβλιοθηκονόμων 

(0) 

(0) 

(1) 

(1) 

4. 

ΥΕ16 Εργατών 

(1) 

(1) 

(2) 

(3) 


ΚΑΤΑΣΤΑΣΗ ΕΤΗΣΙΩΝ ΒΑΣΙΚΩΝ ΑΠΟΔΟΧΩΝ 
ΝΕΩΝ ΘΕΣΕΩΝ ΣΤΟ ΚΑΤΑΛΗΚΤΙΚΟ Μ.Κ. 


Α/Α 

ΚΛΑΔΟΣ ΒΑΣΙΚΟΣ 
ΜΙΣΘΟΣ 

ΧΡΟΝΟ 

ΕΠΙΔΟΜΑ 

ΣΥΝΟΛΟ 

ΕΤΗΣΙΕΣ 

ΑΠΟΔΟΧΕΣ 

ΝΕΕΣ ΣΥΝΟΛΟ 
ΘΕΣΕΙΣ ΑΠΟΔΟΧΩΝ 
ΝΕΩΝ 
ΘΕΣΕΩΝ 

1 . 

ΠΕΙ 

244.400 

146.640 

391.040 

5.474.560 

(1) 

5.474.560 

2. 

ΔΕΙ 

203.600 

122.160 

325.760 

4.560.640 

(2) 

9.121.280 

3. 

ΤΕ 

207.000 

124.200 

331.200 

4.636.800 

(1) 

4.636.800 

4. 

ΥΕ16 

174.400 

104.640 

279.040 

3.906.560 

(2) 

7.813.160 


Άγιος Δημήτριος, 27 Ιουλίου 2001 

Ο Πρόεδρος του Δ.Σ. - Δήμαρχος 
ΠΑΝΤΕΛΗΣ ΕΙΡΗΝΑΚΗΣ 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού κατηγορίας ΤΕ στη Τσουκάκη Αικατερίνη 
του Δαυίδ. 

Ο ΝΟΜΑΡΧΗΣ ΗΡΑΚΛΕΙΟΥ 

Μετην5162/3.12.01 απόφαση του Νομάρχη Ηρακλείου 
έχει χορηγηθεί άδεια άσκησης επαγγέλματος Κοινωνικού 
Λειτουργού στη Τσουκάκη Αικατερίνη του Δαυίδ κατηγο¬ 
ρίας ΤΕ. 

Με εντολή Νομάρχη 

Η Προϊσταμένη Διεύθυνσης Κοιν. Πρόνοιας 
ΑΙΚ. ΑΝΔΡΙΩΤΗ 

-♦- 

Διορθώσεις Σφαλμάτων 

( 6 ) 

Στο ΦΕΚ 1362/18.10.2001/τ.Β’ στο οποίο δημοσιεύθη- 
κε η 8556/10.10.2001 απόφαση του Γενικού Γραμματέα 


της Περιφέρειας Αττικής «περί απόκτησης ελληνικής ιθα¬ 
γένειας» της ομογενούς ΑΥΓΟΠΟΥΛΟΥ ΚΥΡΙΑΚΗΣ σύμ¬ 
φωνα με τις διατάξεις του Ν. 2790/2000, δορθώνονται: 

α) στο θέμα της απόφασης αυτής, β) στην παρ.2 και γ) 
στο αποφασιστικό της μέρος, το πατρώνυμο και μητρώ- 
νυμο, από το εσφαλμένο «του ΝΙΚΟΛΑΟΥ και της ΤΑΤΙΑ¬ 
ΝΑΣ» στο ορθό «του ΜΙΧΑΗΛ και της ΖΩΗΣ». 

(Από τη Περιφέρεια Αττικής) 

-♦- 

(7) 

Στο Φ.Ε.Κ 1241/Β/25.09.01 στο οποίο δημοσιεύθηκε η 
585/20.04.01 απόφαση του Γενικού Γραμματέα Περιφέ¬ 
ρειας Κεντρικής Μακεδονίας που αφορά την αίτηση πολι¬ 
τογράφησης ομογενούς αλλοδαπού για απόκτηση της 
Ελληνικής Ιθαγένειας και ειδικότερα στην παρ. 2 εδ. 17 
διορθώνεται το όνομα του ομογενούς αλλοδαπού από το 
εσφαλμένο «Αμηγκάρ» στο ορθό «Αμπγκάρ». 

(Από την Περιφέρεια Κεντρικής Μακεδονίας) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν. θΐ . 9 γ 
Θ-ΓΠ 3Π: ννθβΓΠ35ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ -Διοικητήριο Τ.Κ. 411 10 

(041)597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙειτιβί 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























